SUID-AFRIKAANSE RADIOLIGA 
SARLNUUS SONDAG 09 SEPTEMBER 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of dmv. Echolink deur ZS6FCOS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is Johan, ZSGJPN, vanuit Pretoria met herleidings op 
51,400, 10,135, 7,066 en 3,695 MHZ asook 488,825 en 1 297 MHGz in die Preto- 
riagebied. (Ander nuuslesers verander soos toepaslik). 


STIL SLEUTELS 


Dit is met leedwese dat ons die afsterwe van een amateur `n tyd gelede, en drie 
gedurende die afgelope week moet aankondig: 


Madelyn Greyling, ZS6LIE, dogter van Ben, ZS6GBEM, is op 28 Maart 2007 na 
'n ernstige moterongeluk, oorlede. 


Buck Taylor, GOOYH, eks ZS1VP, is op 4 September 2007 oorlede. Buck was 
die afgelope tyd siek gewees. 


Marthina Botha, ZSAMB, se sleutel het op Vrydag 7 September 2007 stil geword. 


Frans Keulder ZS6BXL is gister, Saterdag 08 Sept. 2007 oorlede. Hy was die 
vader van John, ZR6JWK. 


Ons betuig ons innige meegevoel aan die families en baie vriende van die 
oorledenes. 
(POUSE) 


In die nuus vandag; 


SARL EN DIE HMO GAAN AAN 'N GESAMENTLIKE BAKENPROJEK 
SAAMWERK 


ZSGPTA LOOP VER VOOR IN DIE BHF/UHF-KOMPETISIE 


MAAK GEREED VIR DIE FINALE BEEN VAN DIE BHF/UHF- 
KOMPETISIE 


U luister na Z4S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL EN DIE HMO GAAN AAN 'N GESAMENTLIKE BAKENPROJEK 
SAAMWERK 


Die Suid-Afrikaanse Radioliga en die Hermanus Magnetiese Observatorium 
(HMO) het ooreengekom om aan `n gesamentlike baken- en voortplantingna- 
vorsingsprojek te werk wat baie SARL-lede met deelname sal betrek. 


Die projek is deur die SARL se President, Graham Hartlett, ZS6GJH, gedurende 
verlede Sondag se Presidentsnet aangekondig en dit sal bekend staan as die 
SARL 40 Meter Bakenprojek. 


Hierdie bakendiens sal van groot waarde wees om werklike voortplantingstoes- 
tande in werklike tyd te bevestig vir navorsing en voorspelling aangaande die 
ionosfeer. Die Ruimtefisikagroep van die HMO sluit `n aktiewe ionosferiese kom- 
ponent in, en voorsien ionosferiese data vir die doeleinde van ruimteweervoor- 
spellings, wat HF-voortplantingvoorspellings insluit. Die HMO het onlangs die 
Streekswaarskuwingsentrum vir Afrika vir Ruimteweer geword, wat behalwe 
ander parameters, die voorsiening van HEF-voortplantingvoorspellings insluit. 
Daarom sal die huidige ruimteweervoorsiener en die HMO nou saamwerk ten 
einde een ruimteweervoorsiener vir Afrika daar te stel. 


Die HMO sal data aangaande die werklike voortplantingspaaie tussen die ver- 
skillende gebiede in die land van deelnemende amateurs en opvoedkundige in- 
rigtings versamel. Hierdie inligting sal dan vergelyk word met die voorspellings 
wat vir hierdie paaie gemaak is. Op hierdie manier kan 'n bevestigingsprose- 
dure geimplimenteer word en vertrouensvlakke op die voorspellings deur die 
ruimteweersentrum geplaas word. 


Bowenal kan studenteprojekte binne die ruimtefisikagroep ontwikkel word met 
gebruik van inligting wat deur die bakendiens ingesamel word ten einde HE- 
voorspellings oor die Suid-Afrikaanse gebied te verbeter. 


'n Aantal vrywillige amateurs sal bakens by hulle stasies huisves. `n Gesen- 
traliseerde databasis sal in stand gehou word wat `n rekord sal hê van elke 
baken, sy gasamateur en sy tydgleuf. 


Dr Bert von Rahden, ZS6LP, sal die amateurvrywilligers ko-ordineer en die 
sentrale databasis in stand hou, terwyl John Williscroft, ZSGEF, die essensiële 
tegniese ontwerp, oorweging en die 40 m bakens sal voorsien. 


Die 40 m-bakenstelsel is op die internasionale bakenprogram gemodelleer. Vry- 
williger amateurstasies geleë in alle gebiede van Suid-Afrika sal voorsien word 
met 'n 40 mW outomatiese baken wat binne `n voorgeskrewe tydgleuf sal uitsaai. 
Hierdie tydgleuf is vir elke sender uniek. Die uisaaitydsduur sal 55 sekondes 
wees. 


Daar is op die 40 mW-vlak besluit na op die lug eksperimente tussen 'n stasie in 
Afdeling 6, ZS6LP, en `n stasie in Afdeling 2, ZS2VJJ. Dit is gevind dat hierdie 
vlak die beste dinamiese bereik van veranderende voortplantingstoestande dek. 
Die 40 meter baken , wat vir `n kort periode in die GG-modus sal uitsaai, sal die 
volgende boodskap uitsaai: “ZSXXXX” en liggingsdata gevolg deur 'n 6 sekonde 
instemperiode wat die afdeling aangee waarin die stasie geleë is.Die herhalingsik- 
lus is elke 30 minute vir stadium 1, met elke baken wat om die beurt uitsaai, 


tot `n maksimum van 30 bakens. Elke baken sal intern tydgesinkroniseerd wees 
voordat die stasies uitgereik sal word. Daar is ook voorsiening gemaak vir sta- 
dium 2 waartydens 60 bakens in `n 60 minute periode sal uitsaai. Die stasies 
wat op die aagegewe frekwensie ontvang sal bakenseine in volgorde regoor die 
land ontvang. 'n Lys van bakens en hulle uitsaaitye sal gepubliseer word, sodat 
stasies wat nie gehoor word nie, geidentifiseer kan word. 


Dit word verwag dat die eerste 30 bakens vroeg in Oktober aangeskakel sal 
word. Verdere inligting sal op www.sarl.org.za beskikbaar gestel word en ook in 
SARLnuus bekend gemaak word. 


ZSGPTA LOOP VER VOOR IN DIE BHF/UHF-KOMPETISIE 


Die Pretoria Amateurradioklub het die eerste been van die 2007 SARL se 
BHF/UHF-kompetisie gewen waarin hulle 841 811 punte behaal het. 


Die Afdelingswenners is: 792: ZS2ACP, 3 508 punte; ZS4: ZSABEN, 41 445 
punte, Jan Botha, ZS4JAN, 3 960 punte; 7ZS6: ZS6PTA, 841 811 punte, 
ZSGMRK 92 828 punte. 


Geen logstate is uit ZS1, 7S3 en 785 ONTVANG NIE. 
Veels geluk aan die wenners. 
KOMPETISIENUUS 


MAAK GEREED VIR DIE FINALE BEEN VAN DIE BHF/UHF- 
KOMPETISIE 


Die tweede been van die BHF /UHF-kompetisie vind oor die naweek van 21 tot 
23 September plaas. Dit neem `n aanvang om 18:00 SAST op Vrydagaand en 
eindig om 12:00 SAST op Sondag. Hierdie 42 uur kompetisie is in twee sessies 
opgedeel, die eerste een duur 24 uur en die tweede een 18 uur. Dit beteken dat 
dieselfde stasies in beide sessies gekontak mag word en dus die aktiwiteit sal 
verhoog. 


Die kompetisie is so ontwerp dat dit vir elke gelisensieerde amateur moontlik 
is om as 'n mobiele of as `n vaste stasie deel te neem of selfs in `n enkel- of 
multioperateurkategorie wat hierdie keer aanvaarbaar is. 


Die volgende frekwensies mag in die BHF- en VHF-bande gebruik word: 50 tot 
51,5 MHGZ; 70 tot 70,3 MH; 144 tot 145,55 MHz; 432 tot 433,60 MHz; 1 296 tot 
1 296,50 MH. 


Die volgende mudusse mag gebruik word: FM, SSB, CGW en DIGITALE 
modusse. 


“Dit is `n kompetisie wat nuwe DX-rekords kan oplewer, maar dit verskaf ook 
pret en opwinding”, het Piet Badenhorst, ZS6GPJB, die SARL se BHE/UHFE- 
bestuurder gesê. “Of jy `n handdraagstel en `n Slim Jim antenna, of `n groot 
antenna-opstelling en basisstasie gebruik, jy sal die kompetisie geniet”. 


Die algehele wenner van die kompetisie sal die trotse eienaar van `n YAESU 
VX-2R 2 m/70 cm handdraag sendontvanger ontvang wat geskenk word deur 
Let s Play Radio. 


Volledige besonderhede en reëls is beskikbaar op die tuisblad van die SARL se 
webwerf by www.sarl.org.za. 


Die Lente @RP-Sprint is vanmiddag op die lug vanaf 14:00 to 16:00 SAT. Dit 
is `n foon- en GG-sprint op die 40 meterband. `n RS- of RST-verslag en die 
jaar waaarin jy jou lisensie ontvang het word uitgeruil. Die reëls is beskikbaar 
in die 2007 SARL Kompetisieboek en is ook uitgestuur op die HF Happenings 
se e-poslys. 


OM BY BHEF- EN UHE-BANDPLANNE TE HOU IS BELANGRIK OM MAK- 
SIMUM GEBRUIK VAN DIE SPEKTRUM TE VERSEKER 


BHF- en UHF-bandplanne is ontwerp ten einde maksimum gebruik van die 
spektrum, wat aan amateurradio toegewys is, te verseker en steuringsvrye bedryf 
en uiteindelik die groot bevrediging om 'n swak of satellietsein te hoor en `n @OSO 
te maak, te ervaar. 


Amateursatelliete het `n baie wye voetspoor en ten einde wêreldwye steur- 
ingsvrye bedryf te verseker, is sekere segmente van die verskillende frekwen- 
siebande hiervoor opsy gesit. 


Byvoorbeeld, vir FM-kommunikasie met die internasionale ruimtestasie en 
ander bemande ruimtetuie is 145,200 MHz toegewys vir simpleksbedryf en 
145,200/145,800 MHz vir transponeerdertipe bedryf. Moet asb. nie hierdie 
frekwensies vir gewone aardgebonde (OSO's gebruik nie. Hierbenewens 
is die frekwensies 145,800 tot 146,000 MHGZ uitsluitlik gereserveer vir die 
amateursatellietdiens. 


Soortgelyk is in die 70 cm-band alle frekwensies van 435,000 tot 438,000 MHz 
ook gereserveer vir die satellietdiens. 


Bandplanne is internasionaal deur die TARU deur onderlinge ooreenkoms 
gekoërdineer. Bandplanne is beskikbaar by www.sarl.org.za, kyk in die 
linkerhandse kolom vir lisensies, maak die bladsy oop en klik op bandplanne. 


KLUBNUUS 


Die AJV van die Bloemfontein Radioamateurklub is op Saterdag 1 September 
2007 gehou en die volgende lede is verkies om op die komitee te dien: 


Voorsitter: Jan Botha, ZS4JAN; Ondervoorsitter: Martin Schwella, ZSAMS; 
Sekretaris: Dennis Green, ZS4BS; Tesourier: Angeline van der Merwe, ZUAAN; 
Lid: Philip Esterhuizen, ZUA4PE. 


Dank aan die uittredende komiteelede en sterke aan die nuwes vir die werk wat 
voorlê. 


PRETORIA AMATEUR RADIOKLUB SNUFFELMARK EN AJV 


Die Pretoria Amateurradioklub hou hul volgende snuffelmark en AJV op 29 
September 2007. Die snuffelmark sal tussen (08:00 en 11:00 plaasvind. Hul AJV 
sal om 12:00 begin. Beide aktiwiteite vind plaas by ZS6PTA se klubhuis op die 
hoek van Lynwood- en Universiteitsweg, Pretoria. Tafels vir die snuffelmark kan 
by Almero, ZS6LDP, by selfoonnommer 082 908 3359 bespreek word. Persone 
wat die AJV wil bywoon moet asb vir Johan, ZS6JHB, kontak by 082 492 3689 
vir spysenieringsdoeleindes. 


HE-VOORTPLANTINGSTOESTANDE 


Hannes Coetzee, ZS6BZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal stil wees. Die verwagte 
effektiewe sonvlektelling sal gedurende die komende week minder as 5 wees. Met 
die lente in die lug is die DX-toestande ook gelukkig bietjie meer rooskleurig. 


15 m en 20 m is die beste keuse vir DX met moontlike 15 en 20 m-openinge 
vanaf 14:00 SAT na Indië. Daar is `n moontlikheid van swak 20 m-openinge na 
Australië vanaf 06:30. Vanaf ongeveer 16:00 is daar moontlike 20 m-openinge na 
Europa en 40 m kan vanaf 20:00 oopmaak. Kontakte met die Verenigde State 
gaan baie uitdagend wees. 


Vir die morsekode- en digitale entoesiaste sal dit lonend wees om 10 MHZz te 
monitor. 


Plaaslik gaan toestande gedurende die dag op 40 m goed wees. Verder is dit 
nou weer die tyd om saans kontakte te maak vir jou 80 m WAZS-toekenning. 


Onthou dat hierdie net `n voorspelling is en dat HF jou nog steeds kan verras. 
Skakel jou stel aan,luister en roep ook CO om seker te maak dat jy deel van die 
opwinding is. 


Besoek gerus www.spaceweather.co.za vir verdere inligting. 
DAGBOEK VAN GEBEURE 


9 September, vanmiddag, - Lente @ORP Sprint; 20 September - Sluitingsdatum 
vir inskrywings vir Oktober RAE; 21 tot 22 September Tweede been van die 
SARL BHF/UH-kompetisie; 29 September Dames Alleen ZU-RAF-kursus deur 
die Kempton Park RATV; 29 September Pretoria ARK se snuffelmark en AJV; 
4 - 10 Oktober - Spesiale ruimteprogram; 5 Oktober Neem jou handdraagstel na 
die werk dag; 6 Oktober - SA AMSAT Ruimtekonferensie; 6 Oktober Oosrand 
A mateurradioklub se vlooimark en AJV; 18 Oktober - Klas A RABE. 


Sarlnuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 


besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 738. 


